
ŠTRAJK RUDARA U MOSTARSKOM UGLJENOKOPU 
1920, GODINE 


Poslije završetka prvog svjetskog rata i stvaranja Kraljevine 
Srba, Hrvata i Slovenaca, svi rudnici koji su se do tada nalazili u 
rukama Zemaljskog erara postali su vlasništvo novostvorene drža¬ 
ve,^ S obzirom na to da se do tada najveći broj rudnika u Bosni i 
Hercegovini nalazio u posjedu Zemaljskog erara, u Sarajevu je bila 
formirana Centralna direkcija državnih rudarskih preduzeća, u čiji 
je sastav ušlo 14 ugljenokopa i dva rudnika željezne rude, te solane 
u Kreki i Simin-Hanu- Ova Direkcija je odmah po svom osnivanju 
započela s eksploatacijom u već postojećim rudnicima, a istovre¬ 
meno je poduzimala i mjere da se otvaraju i novi rudnici. Tako su 
već 1919. godine u ugljenokopu Mostar dograđena potrebna rudar¬ 
ska postrojenja s namjerom da se njegova proizvodnja proširi i po¬ 
veća.^ Međutim, nastojanja Direkcije ostvarivala su se dosta spOro, 
jer je poslije završetka prvog svjetskog rata većina kvalifikovanih 
radnika, koji su za vrijeme austrougarske vladavine u Bosni i Her¬ 
cegovini došli iz raznih krajeva Monarhije,- napustila našu zemlju. 
Zbog toga je mostarski ugljenokop počeo sa radom tek u maju 1919. 
godine, kada je ponovo zvanično otvoren. Tada je u njemu bilo za¬ 
posleno oko 200 radnika, a do kraja 1919, godine proizvedeno je 
samo 77.130 kvintala ugljena.^ 

Međutim, aktivnost na organizovanju rudarskih radnika zapo¬ 
čela je znatno ranije, što se vidi i iz podatka da je na konstituira- 
jućoj skupštini Rudarskog saveza u Zenici, 12. januara 1919, godine, 
učestvovao i delegat rudarske podružnice mostarskog ugljenokopa 
Ubrzo nakon toga rudari postaju značajna snaga mostarskog radni¬ 
čkog pokreta, pa i šire. Među njihovim prvim značajnijim akcijama 
bilo je i njihovo masovno učešće u organizovanju i izvođenju prvo¬ 
majske proslave 1919. godine. Tada su oni — zajedno s ostalim mos¬ 
tarskim radništvom, zbog zabrane prvomajske proslave, 30. aprila 
1919. godine stupili u jednodnevni generalni štrajk. Toga dana se, 
na radničkom protestnom zboru u sali kina »^Centrah^, sakupilo 
500—600 mostarskih radnika, među kojima je bio i znatan broj 






28 


Tonči Grbelja 


rudara, a na kome je, pored ostalih, govorio i Gojko Vuković.^ Po¬ 
red toga, oni su prisustvovali i svim ostalim radničkim zborovima i 
skupštinama koje su tom prilikom održavane u Mostaru i njegovoj 
okolini.^ 

Drugi značajan istup mostarskih rudarskih radnika u toku 1919. 
godine bio je njihovo stupanje u štrajk zbog toga što im uprava ug¬ 
ljenokopa nije na vrijeme isplatila nadnice. Štrajk je trajao od 20. 
do 22. septembra 1919. godine, a solidarnost i jedinstveni istup ru¬ 
dara prisilili su upravu ugljenokopa da im odmah isplati zarađene 
nadnice, pa je tek nakon toga posao bio nastavljen.^ O ovom štrajku 
mostarskih rudara, okružni načelnik Ljubomir Vulovič telegrafski 
je, 27. septembra 1919, godine, javio Zemaljskoj vladi u Sarajevu 
sljedeće: 

»stanje javne sigurnosti dosta povoljno mir i red nije nigdje 
narušen nije bilo agrarnih nemira a štrajk 140 rudara i bravara 
koji je nastao 20. septembra na ovdašnjem ugljenokopu prestao je 
već 22. septembra jer su u 14 sati svi radnici povratili se na rad.«^ 

Ovaj uspjeh mostarskih rudara još više je ojačao njihovu orga¬ 
nizaciju, koja je u narednom periodu veoma aktivno učestvovala u 
svim značajnijim ekonomskim i društveno-političkim akcijama mos¬ 
tarskog radništva, pa i šire. Tako su, na primjer, mostarski rudari 
pružili punu podršku i pomoć željezničarskim radnicima za vrijeme 
trajanja njihovog štrajka tokom druge polovine aprila 1920. godine. 
Odmah po izbijanju generalnog štrajka jugoslovenskih željezničara, 
16. aprila 1920. godine, rudari mostarskog ugljenokopa namjeravali 
su se aktivno uključiti u štrajk kako bi on dobio što širi karakter. 
Međutim, za čitavo vrijeme trajanja ovog štrajka (do 29. aprila), oni 
su nailazili na otpor socijaldemokratskih rukovodstava iz Mostara i 
Sarajeva, koja su svim silama nastojala spriječiti rudare i sve ostale 
radnike da se priključe ili potpomažu štrajk željezničara. U sjeća¬ 
njima Jakova Raše, rudarskog radnika ugljenokopa Mostar, pored 
ostalog, navedeno je o tome i sljedeće: 

»Još dok je u mj. aprilu 1920. godine trajao štrajk željezničara, 
mi smo predlagali da se rudari priključe njima kako hi štrajk imao 
širi karakter. Međutim, braća Jakšići, Savo Kapor, Franjo Raušer i 
još neki iz Mostara i Sarajeva, koji su pripadali socijaldemokrati¬ 
ma odlučno su se suprotstavili našim prijedlozima i nisu dozvolili da 
štrajkujemo. Cak su neki od njih dolazili u Mostar i razbijali naša 
nastojanja.«^ 

U to vrijeme organizaciono i brojčano jača i podružnica Saveza 
rudarskih radnika, koja počinje sve češće postavljati zahtjeve za po¬ 
boljšanje životnih i radnih uslova rudarskih radnika. Istovremeno, 
ona se, od početka druge polovine 1920. godine, aktivno uključuje 
u širok pokret rudarskih radnika u zemlji koji je imao za cilj po- 

boljšanje njihovog ekonomskog polažaja. Tada, 21. jula, dolazi i do 
potpisivanja novog kolektivnog ugovora, koji je trebao stupiti na 
snagu 1. augusta 1920. godine. Ovaj kolektivni ugovor odobrilo je i 
Ministarstvo šuma i ruda u Beogradu, a u njemu su bili posebno 
regulisani: uslovi rada, radni odnosi i radničke nadnice. Među zak¬ 
ljučnim odredbama ovog ugovora, naročito za ovu priliku, intere¬ 
santne su ove dvije stavke: 

»1, Ovaj sporazum stupa 1. augusta 1920. godine na snagu te 
se od obih ugovarajućih stranaka imade lojalno podržavati. Njime 
se ukidaju sve prijašnje odredbe, ugovori i naredbe, koji stoje u 
protuslovlju s njegovim ustanovama. 

2. Svaka tri mjeseca, računajući od dana kada ovaj sporazum 
stupa na snagu, imaju se obje ugovarajuće stranke — bilo na inici¬ 
jativu Saveza rudarskih radnika, bilo na inicijativu Zemaljske vla¬ 
de sastati u svrhu eventualne revizije ovog sporazuma, naročito ako 
bi nastupilo osjetljivo skakanje ili padanje cijena žitotnim namirni¬ 
cama.«^^ 

Pored toga, jednim od članova spomenutog ugovora bilo je ta¬ 
kođer regulisano da ga svaka strana ima pravo otkazati, a da je 
rok otkaza za bilo koju potpisnicu 14 dana. Isto tako, ugovorom je 
bilo precizirano »da radn’ci koji osam kalendarskih dana ne bi došli 
na posao, niti opravdali izostanak, smatraju se da su samovoljno 
napustili posao«<.'^ 

Međutim, i ovim novim kolektivnim ugovorom zarade bosan- 
skohercegovačkih rudara bile su veoma skromne, jer je, prema nje¬ 
govim odredbama, prosječna nadnica iznosila 40,20 kruna, dok su 
troškovi za održavanje minimalne egzistencije zahtijevali 83,50 kru¬ 
na dnevno. To je praktično značilo da su rudari jedva mogli da za 
svoju nadnicu podmire samo polovinu životnih potreba. Pored toga, 
od stupanja na snagu kolektivnog ugovora, pa za samo tri sljedeća 
mjeseca, cijene životnih potreba su, prema zvaničnim službenim 
statističkim pregledima, porasle u Bosni i Hercegovini za 42^’o. Zbog 
toga je Savez rudarskih radnika, kao jedan od potpisnika kolektiv¬ 
nog ugovora, zatražio da se izvrše korekcije radničkih nadnica; zat¬ 
raženo je da se rudarima kopačima i njihovim pomoćnicima povećaju 
nadnice za 30%, zanatlijama z^ooslenim u rudnicima 40%, a nekvalifi- 
kovanim radnicima za 45%.*^ Ubrzo nakon toga, 15. novembra 1920. go¬ 
dine, započeli su pregovori između predstavnika Saveza rudarskih rad¬ 
nika i Rudarskog odsjeka Zemaljske vlade u Sarajevu. Predstav¬ 
nici rudara ponovili su ranije istaknute zahtjeve, ali je predstavnik 
Zemaljske vlade ponudio povišicu za sve zaposlene radnike u dr¬ 
žavnim ugljenokopima za 10%, a u rudniku i Željezari u Varešu, 
solanama u Kreki i Simin-Hanu za 20^ n. Kako radnici nisu htjeli 
pristati na uslove ponuđene od strane predstavnika Zemaljske vla¬ 
de, smatrajući takvo povećanje neadekvatnim porastu cijena život- 

nih potreba, nastavljeni su pregovori. Dalji pregovori, međutim, 
nisu donijeli neke značajnije rezultate. Predstavnik Zemaljske vla-* 
de izvršio je minimalnu korekciju svojih ranijih prijedloga i po¬ 
nudio da se majstorima i kalfama u svim državnim rudarskim pre- 
duzećima nadnice povećaju za 20%h a svim ostalim radnicima za 
15"n, što su predstavnici rudarskih radnika odlučno odbili. Istovre¬ 
meno, oni su se u potpunosti uvjerili da nastavljanje pregovora 
neće donijeti željene rezultate i zbog toga su zaprijetili štrajkom. 
Na njihovu prijetnju oštro je reagirao predsjednik Zemaljske vlade 
Milan Srškić, koji je poručio radnicima »da država ima dovoljno 
brzometnih automatskih pušaka sa kojima će i te kako dobro znati 
da zaštiti i sačuva svoj autoritet vlasti^r" 

Međutim, i pored svih ovih prijetnji, predstavnici rudarskih 
radnika čine daljne napore kako bi se ovi pregovori što uspješnije 
završili. U tom cilju, oni ki^ajem novembra 1920. godine interveni- 
šu kod Ministarstva šuma i ruda u Beogradu, tražeći da ono pre¬ 
ci uzme odgovarajuće mjere kod Zemaljske vlade u Sarajevu, ali i 
ova akcija ostaje bez rezultata. Zbog loga, početkom decembra 1920. 
godine, predstavnici rudara dolaze u Sarajevo i traže od Zemaljske 
vlade nastavljanje pregovora. Iako se sada u ovu akciju na strani 
rudara uključuje i Radnička komora, Zemaljska vlada ponovo od¬ 
bija bilo kakav kontakt i pregovore u vezi s korekcijom radničkih 
nadnica, 

Szedinom decembra 1920. godine dolazi do novog povećavanja 
cijena životnih namirnica, tako da rudari dolaze u još teži položaj. 
U svim rudarskim centrima rudari održavaju zborove na kojima se 
iznosi težak položaj rudarskih radnika i postavljaju zahtjevi za nje¬ 
govo poboljšanje. Sve češće se ističu glasovi za stupanje u štrajk 
ukoliko Zemaljska vlada ne prihvati njihove usluve. Prema doku¬ 
mentima iz tog vremena može se zaključiti da su i rudarski radnici 
i Zemaljska vlada bili svjesni da će ubrzo doći do otvorenog sukoba. 
Tako se, na primjer, u pismu Ivana Bračuna, sekretara podružnice 
Saveza rudarskih radnika u Zenici, podružnici Saveza rudarskih ra* 
dnika Jugoslavije u Mostaru, od 11. decembra 1920. godine, jasno 
naglašava ^>da je borba neizbježna«,"^ dok se u depeši Zemaljske 
vlade upućene svim okružnim načelstvima 12. decembra 1920, go¬ 
dine predviđa mogućnost izbijanja štrajka rudara. U toj depeši se 
navodi da je »Zemaljskoj vladi dostavljeno, da će vjerovatno u naj¬ 
kraće vrijeme doći do štrajka u svim rudarskim pred uzećima«, pa 
je okružnim načelnicima naređeno da pred u zrnu »potrebne mjere 
p red ostr ož n o s t i« 

Rudarski radnici, i pored toga, pokušavaju postići sporazum 
mirnim putem, U tom smislu, oni donose zaključak da rudarska 
delegacija ponovo otputuje u Sarajevo i da upozna lično predsjed¬ 
nika Zemaljske vlade s teškim materijalnim položajem rudarskih 

radnika i zaključcima njihovih zborova i skupština. Tako su, 20. 
decembra 1920. godine, predstavnici Saveza rudarskih radnika Ju¬ 
goslavije, predvođeni Mitrom Trifunovićem Učom, učinili posljed¬ 
nji pokušaj kod Rudarskog odsjeka Zemaljske vlade za Bosnu i Her¬ 
cegovinu u Sarajevu da dođe do sporazuma. Tom prilikom oni su 
još jednom iznijeli teško stanje rudarskih radnika i zatražili revi¬ 
ziju kolektivnog ugovora koji je stupio na snagu 1. augusta 1920. 
godine, obrazlažući to znatnim poskupljenjem životnih potreba u 
vremenu od 1. augusta do 31. oktobra 1920. godine.^ Iako su zah¬ 
tjevi rudarskih radnika bili sasvim umjereni, Zemaljska vlada nije 
prihvatila njihove uslove i ponudila je znatno niže povećanje nad- 
nica.^** Smatrajući da je ovim odbijanjem Zemaljska vlada za Bosnu 
i Hercegovinu, a s njom i centralna vlada u Beogradu, pogazila ra¬ 
nije postignuti sporazum sa bosanskohercegovačkim rudarskim rad¬ 
nicima, oni su počeli organizirati štrajk. Tada su u Mo.3taru održana 
dva sastanka rudara, na Rudniku i u Radničkom domu, i bio je 
formiran štrajkački odbor u koji su ušli uglavnom članovi sindikal¬ 
nog odbora: Karlo Hladni, Ante Rončević, Branko Palavestra, Miha 
Zojpur i drugi. Međutim, iako nisu bili u štrajkaškom odboru, prip¬ 
remama i samim štrajkom rukovodili su Gojko Vuković i Sava Nei- 
marević.^ 

S obzirom na to da su prilikom pregovora predstavnici rudara 
zaprijetili generalnim štrajkom u slučaju neispunjavanja nj'»hovih 
zahtjeva. Zemaljska vlada je istog dana, 20. decembra 1920. godine, 
telegrafski obavijestila sve okružne načelnike, a među njima i ok¬ 
ružnog načelnika u Mostaru Ljubomira Vulovića, o mjerama koje 
treba preduzeti u slučaju izbijanja štrajka. U tom telegramu se, po¬ 
red ostalog, navodi i sljedeće: 

»U vezi depeše hroj: 539 pov, dostavljaju vam se sljedeća upui- 
stva za preduzimanje mjera u slučaju rudarskog štrajka: 

1. zabraniti u reonima rudokopa za sve vreme trajanja štrajka 
točenje i prodaju alkoholnih pića; 

2. zabraniti svako sastajanje na zborove i konferencije u reoni- 
ma rudokopa; 

3. vođe štrajka i glavnije agitatore držati stalno pod najstroži- 
jom paskom^ a u slučaju potrebe i konfinirati ih po kućama; 

4. kod sumnjivih izvršiti kućne premetačine u cilju pronalaska 
i oduzimanja oružja i eksploziva, pa na slupaj da se oružje i eksplo¬ 
zivi nađu oduzeti a sa odgovornim postupiti po zakonu za neovlašten 
posed oružja i eksploziva a u slučaju, da se do ovoga došlo krađom, 
učiniti primenu odnosnih odredaba iz kaznenog zakona; 

5. zagarantovati ličnu bezbednost i slobodu svih onih, koji su 
voljni i dalje raditi; 

6'. osigurati magazine eksploziva i skladišta drva i životnih na* 
mirnica, a tako isto i električne centrale; 

7. u roku od tri dana one, koji Štrajku ju a maju drzaune sta¬ 
nove, ukloniti ih iz tih stanova; 

H, strance radnike, koji se u agitaciji za štrajk ističu, proterati 
preko državne granice.«^* 

Međutim, i pored svih mjera koje su preduzele Zemaljska 
vlada i lokalne vlasti, već sutradan, 2L decembra 1920* godine, za¬ 
počeo je generalni štrajk bosanskohercegovačkih rudara. Odmah po 
izbijanju štrajka. Zemaljska vlada je tjštro reagirala i uputila tele¬ 
grafsko naređenje rudarskim upravama da svi radnici koji se za tri 
dana od proglašenja štrajka ne vrate na posao smatraju otpuštenim. 
Istovremeno je uslijedilo i iseljavanje štrajkaša i njihovih porodica 
iz državnih stanova. U Mostaru su tada, kao, uostalom, i svim osta¬ 
lim ugljenokopima u Bosni i Hercegovini, bile znatno pojačane žan¬ 
dar m eri jske patrole, obilato potpomognute od strane policijskih age¬ 
nata, iako su rudari ostavili dovoljan broj najspremnijih radnika da 
čuvaju rudnik od poplave i požara i na taj način obezbjeđivali si¬ 
gu imost rudnika. Rudarske uprave ponovo vode tzv. crne knjige, 
koje su bile uspostavljene još za vrijeme austrougarske uprave i u 
koje su bilježeni nepoželjni radnici sa napomenom da ih treba nad¬ 
zirati i progonili. 

Vlasti su. neposredno poslije izbijanja štrajka u Mostaru, zapo¬ 
čele široku akciju raspaljivao ja mržnje među građanstvom protiv 
štrajkaša. Istovremeno je okružni načelnik Ljubomir Vulović zapri¬ 
jetio da će raspisati novčane nagrade i nagraditi svakog onog koji 
ubije rudara — štrajkaša. U pravoslavnim i katoličkim crkvama 
držane su posebne propovijedi protiv štrajkača, dok su policijske i 
žandarm eri jske snage sprečavale okupljanje radnika, rastjerivale 
njihove skupštine, zborove i slične radničke akcije. Pokušaji rudar¬ 
skih predstavnika da se nastave pregovori sa Zemaljskom vladom 
u Sarajevu — kao i njihovi protesti Ministarstvu za socijalnu 
politiku u Beogradu zbog nasilja nad rudarima — ostali su bez ika¬ 
kvih rezultata. 

U takvoj situaciji štrajkaški odbor u Mostaru donio je odluku 
da se rudari sklone iz grada i da se sakriju u njegovoj okolini: Za- 
liku, Podvelcžju, Vrapčićima, Vihovičima, Skrčenjacima, Hicima, 
Humu i na obalama Neretve, Pored toga, štrajkaški odbor i ostalo 
mostarsko radništvo intenzivno su radili na prikupljanju pomoći iz- 
bjeglim rudarima i njihovim porodicama. Tako se, na primjer, 
Gojko Vuković dogovorio sa pekarom Ibrom Rajkovićem da svako 
jutro u toku trajanja štrajka isporučuje određenu količinu hljeba, 
koji je zatim dijeljen Štrajkašima i njihovim porodicama*^^ Također 
su za čitavo vrijeme trajanja štrajka podružnica Saveza rudarskih 

radnika, partijske i sindikalne organizacije organizovale pružanje 
novčane i druge pomoći porodicama zatvorenih, otpuštenih ili izbje- 
glih rudara. Kartice o dodjeli pomoći štrajkašima i njihova pisma 
upućena Gojku Vukoviću, u kojima ga obavještavaju o svom polo¬ 
žaju i položaju svojih porodica, jasno ukazuju na činjenicu da su 
se oni nalazili u veoma teškim prilikama, ali da im je i čitavo nap¬ 
redno mostarsko radništvo pružalo podršku i pomoć.^ Ova solidar¬ 
nost mostarskog radništva davala je novu snagu rudarima da izdrže 
u borbi za ostvarenje svojih opravdanih zahtjeva. Tada, 27. decem¬ 
bra 1920. godine, »G[as sZobode« obavještava o štrajku u Mostaru 
si jede je: 

»Ra'lnici se odlučno drže. I ako je mesna politička vlast izja¬ 
vila da neće vršiti nasilja, ipak se po izvesnim znacima opaža da će 
se to preduzeti. Radnici su strpljivi, i ako vide pohesnelu buržoaziju 
koja hi htela da se nemilosrdno postupa sa štrajkašima. — Ostav¬ 
ljen je dovoljan broj radnika da čuvaju rudnik od valre i vode.«^^ 

Već sutradan isti radnički list naglašava: 

»Borci se čvrsto drže u štrajku. Uprkos buržoaskim izazivanji¬ 
ma radnici se drže oprezno. I ako su zahievi rudarskih radnika, koje 
je Zemaljska Vlada odbila, umereni i savršeno opravdani, radnici 
predviđaju da će biti progona i nasilja. 1 ako to bude, oni će ostati 
nepokolebljivi.«^ 

Predviđanja radnika da će vlasti započeti sa progonima i repre¬ 
salijama ubrzo su se obistinila. Vlasti najbrutalnijom silom nastoje 
ugušiti štrajk rudara u Bosni i Hercegovini, a ubrzo zatim donose i 
Obznanu kojom je cjelokupna radnička klasa bila stavljena van za¬ 
kona. One, također, preduzimaju i niz drugih iznimn'h zakonskih 
mjera, što je dovelo rudare u veoma težak društvono-ekonomski 
položaj. Kao primjer toga stanja govori i podatak da su u periodu 
od godinu i po dana cijene životnih potreba u Bosni i Hercegovini 
porasle za preko 35()‘’(), dok su se realne radničke nadnice povećale 
jedva za 10 do 20^^ o. Očigledno je da je time već ionako mizerna 
realna nadnica pretrpjela strahovit pad. Pored toga, korištenjem iz¬ 
nimnih zakona poslodavci su i dalje nastojali ograničiti povećanje 
radničkih nadnica, a istovremeno što je moguće više produžiti radni 
dan. Razumije se da je država kao najjači poslodavac prednjačila u 
provođenju protivradničkih mjera u svojim preduzećima, pa je sve 
više kršila odredbe kolektivnih ugovora, rasturala sindikalne pod¬ 
ružnice, produžavala radni dan i obarala radničke nadnice. 

Poslije slamanja otpora husinskih rudara vlasti su, uz angažo- 
vanje policijskih, žandarmerijskih i vojnih snaga, započele s op- 
štim napadom na rudare u svim bosanskohercegovačkim rudarskim 
centrima. Oni su hapšeni, protjerivani i nasilno odvođeni na rad. 
Tada je započela i hajka na mostarske rudare koji su bili sklonjeni 

U okolini grada. Brojne žandarmerijske patrole neprestano su traga¬ 
le za odbjeglim rudarima i uhvaćene prisilno vraćale na posao. Is¬ 
tovremeno su grupo policajaca s odredima vojske obilazili rudnik i 
njegovu okolinu. Njima je bilo naređeno da pucaju u rudare — 
štrajkaše u slučaju da prilikom hvatanja budu pružali bilo kakav 
otpor. U međuvremenu je, 24. decembra 1920. godine, kralj Alek- 
.sandar potpisao naredbu o mobilizaciji rudarskih radnika u slučaju 
štrajka ili samih priprema za štrajk. Tako se, na primjer, u prvom 
članu ove naredbe navodi sljedeće: 

»U slučaju pobune, štrajka ili za slučaj konstatoimnja pripreme 
za ovo među osobljem zaposlenim u rudnicima u kraljevini mini¬ 
star vojni, na prijedlog ministra šuma i ruda i ministra unutrašnjih 
djela ukazom će pozvati na vojnu vježbu potreban broj rudarskih 
shižbenika i radnika, zaposlenih ili nezaposlenih na rudnicima u 
godinama starosti od 18 do 50 godina, i to za imjeme dok potreba 
bude trajala.«^' 

Sve ove mjere vlasti imale su za cilj da se štrajk što prije uguši 
i da se rudari prisile na poslušnost. Međutim, ubrzo se pokazalo da 
ove akcije i mjere vlasti neće donijeti značajnije rezultate, pa su, 
umjesto izbjeglih rudara — štrajkaša, u jame tjerani seljaci i rad¬ 
nici drugih zanimanja, ali se i pored toga stanje u mostarskom uglje¬ 
nokopu veoma sporo normalizovalo. Novouposleni radnici, nevjesti 
rudarskim poslovima, nisu mogli ostvariti željenu proizvodnju, pa 
je rudarska uprava, uz pomoć vlasti, svakim danom upošljavala sve 
veći broj radnika. Iz izvještaja Zemaljske vlade Ministarstvu unu¬ 
trašnjih poslova može se djelimično pratiti kretanje broja uposlenih 
radnika i proizvodnje, što je u mostarskom ugljenokopu izgledalo 
ovako 


Datum 

Broj radnika 

Proizvodnja ugljena u vagon'ma 

27. XII 1920. 

90 

— 

28. XII 1920. 

100 

00 

1 

29. XII 1920. 

180 

4 

30. XII 1920. 

198 

4 

31. XII 1920. 

228 

— 

3. I 1921. 

236 

6,5 

4. I 1921. 

245 

7 

5. I 1921. 

256 

8 


Angažovanjem sve većeg broja radnika, proizvodnja u mostar¬ 
skom ugljenokopu se postepeno normalizovala, da bi tek 8. januara 
1921. godine dostigla svoj puni kapacitet.^^ O situaciji u to vrijeme, 
krajem decembra 1920. godine, okružni načelnik Ljubomir Vulović 

je u više navrata obavještavao Zemaljsku vladu u Sarajevu. Tako, 
na primjer, u telegramu od 23. decembra 1920. godine on navodi 
sljedeće: 

>*na pou. broj 546 danas tok štrajka normalan broj zaposlenih 
skoro sve prvih radnika prešao dve stotine te će kroz najkraće vre- 
ma produkcija doći približno u svoj kolotok bukači radnika koji se 
nisu hteli vratiti nazad i koji su terorizirali ostale a nisu našli po 
isteku ostavljenog im roka drugo uredno zanimanje proterani su rt 
suoja mesta rođenja i večerašnjim vozom biće otpravljeni inače 
drugih incldeneija nije 

Odmah sutradan, 29. decembra 1920. godine, također telegrafski, 
okrutni načelnik Ljubomir Vulović obavještava Zemaljsku vladu 
o daljem toku štrajka: 

»na pou. br, 540 stanje nepromenjeno sem odnstanka jutros 
četvorice starih radnika stranih podanika koji su se jutros i 2 :gubili 
koje ću potražiti i ako ih pronađem proterati i njih u njihoue urem¬ 
ije inače sue normalno i bez incidenata brojno stanje radnika ju¬ 
čerašnje isto dana.9 kroz dan dva će se povećati tačka današnja 
produkcija manja za pola i7agona nego ju^e zbog slučajnog defekta 
pare.«^^ 

Iz ovoga se jasno vidi da štrajk još uvijek nije bio potpuno 
ugušen, što potvrđuje i sljedeći izvještaj mostarskog okružnog na¬ 
čelnika Ljubomira Vulovića Zemaljskoj vladi u Sarajevu od 11. ja¬ 
nuara 1921. godine. U tom izvještaju se, između ostalog, navodi: 

*>.,. Štrajk rudara posljednjih dana teče bez ikakvih važnijih 
upadica. Javljeno je, da je veći dio radnika otišao na sela u blizini 
Mostara, pa sam žandarmeriji izdao nalog, da iste pohvata i pri¬ 
padnike prada Mostara predvede gradskom kot. uredu a pripadnike 
mog kotara meni. . 

Neposredno poslije gušenja štrajka, uprava mostarskog uglje¬ 
nokopa donijela je odluku o otpuštanju većine rudara koji su u 
njemu učestvovalL Među njima prvi na udaru bili su rukovodioci 
štrajka: Kario Hladni, Branko Palavestra, Anto RončevLć i mnogi 
drugi. S obzirom na to da je štrajk bosanskohercegovačkih rudara, 
još u toku trajanja, od strane režima okarakterisan kao smišljena 
akcija komunista, uperena protiv postojećeg državnog poretka — 
uslijedile su represivne mjere protiv njih, kao i protiv svih onih za 
koje se smatralo da stoje u bilo kakvoj vezi sa djelatnošću Komu¬ 
nističke partije Jugoslavije i Centralnog radničkog sindikalnog vi¬ 
jeća Jugoslavije. Zbog toga su u toku narednog perioda sve akcije 
rudarskih i drugih radnika proglašavane komunističkim i od strane 
vlasti u korijenu ugušivane. 

NAPOMENE: 

1 Među ovim rudnicima bio je i ugljenokop u Mostaru, koji je otvoren 
1905. godine, a čiji je vlasnik bio Zemaljski erar. Do 1918. godine bio je 
to mali ugljenokop, a njegova godišnja proizvodnja bila je gotovo nez¬ 
natna. Tako je, na primjer, 1905. godine proizvedeno 376 q ugljena, 1906. 
godine 1.500 q, 1907. godine 2.382 q, 1908. godine 1.646 q, 1909. godine 
690 q. 1910. godine 1.390 q. a 1918. godine 310.980 q. Broj radnika u uglje¬ 
nokopu nismo mogli tačno utvrditi, ali s obzirom na to da je proizvodnja 
bila veoma mala, sigurno je da on nije mogao biti velik. Jedino smo 
uspjeli utvrditi broj zaposlenih 1918. godine kada je on iznosio 390 ra¬ 
dnika. — JOSO LAKATOS i dr ACO DESPlC, Industrija Bosne i Herce¬ 
govine, Zagreb, str. 54; DR KEMAL HRELJA, Industrija Bosne i Hercego¬ 
vine do kraja prvog svjetskog rata, Beograd, 1961, str. 50—51; Dr LUKA 
ĐAKOViC, Rudarstvo i topioničarstvo u Bosni i Hercegovini, Tuzla, 1980, 
str. 35. 

2 DR LUKA ĐAKOVIĆ, op. cit., str. 60 i 64. 

3 NEDIM ŠARAC, GOJKO VUKOVIĆ, Mostar, 1959, str. 50. 

4 »Glas slobode«, Sarajevo, br. 10/1919. 

5 Arhiv Bosne i Hercegovine (ABH). Zemaljska vlada Sarajevo (ZVS), Prez. 
br. 4315/1919. 

6 BRANKO OBUCiNA — TONCI GRBELJA, Prvomajski događaji u Bosni 
i Hercegovini 1919. godine. Zbornik radova, Muzej revolucije Bosne i 
Hercegovine, Sarajevo, br. 1 /1975, str. 96—98. 

7 DR AHMED HADŽIROViC, Sindikalni pokret u Bosni i Hercegovini 
1918—1941. Beograd. 1978, .str. 198. 

8 ABH. ZVS. Prez. br, 8853/1919; Generalni štrajk rudara Bosne i Herce¬ 
govine i husinska buna 1920. (u daljem tekstu: Generalni štrajk ruda¬ 
ra...). Građa, priredio: dr BOŽO MADŽAR. Tuzla. 1981, dok. br. 11/40 
sir. 139. 

9 Arhiv Hercegovine Mostar, MG, K ,3—119. Sjećanje Jakova Raše biv. ru¬ 
darskog radnika na štrajk radnika u Rudniku uglja Mostar, u decembru 
1920: Generalni štrajk rudara..., dok. br. III/44. str. 209. 

10 ABH, ZVS, Prez. br. 3771/1920; TONCI GRBELJA, Proslava radničkog 
praznika Pr\og maja 1920. godine u Bosni i Hercegovini, Glasnik arhiva 
i Društva arhivskih radnika Bosne i Hercegovine. Sarajevo, br. 
XVI—XVII/1977. .str. 200. 

11 »Glas slobode«, br. 77/1920. 

12 Prilikom ophodnje prvomajske povorke glavnim gradskim ulicama Mos¬ 
tara radnici su uzvikivali sljedeće parole: »Mir sa Sovjetskom Rusijom!, 
Dole reakcija!, Živila sloboda štampe!. Dole imperijalizam!. Mir sa svim 
narodima!, Živelo pravo na štrajk!, Živela Komunistička partija Jugosla- 
cije!. Živela komunistička Jugoslavija! itd.« — »Glas slobode, br. 96/1920. 

13 »Glas slobode«, br. 96/1920. 

14 Podatak o broju učesnika u prvomajskoj proslavi uzet je iz »Glasa .slo¬ 
bode«, br. 96/1920. Međutim, prema telegramu Gradsko-kotarskog ureda 
Mostar. Prez. br. 188 od 5. maja 1920. godine, upućenog Predsjedništvu 
Zemaljske vlade u Sarajevu taj broj je znatno manji. U njemu se navodi 
sljedeće: »Na broj 157 pov. i naknadno izvje.šče od 2. ovog pro.slavi prvog 
maja učestvovalo je 92 reda po 4 ukupno 368 osoba. Od ovih odpada po 
prilici 30 do 50 ženskih radnica iz duhanske fabrike, 20 do 30 maloljetne 
muške i ženske djece, ostalo radnici iz duhanske fabrike i rudokopa i 
nešto profesionalnih radnika iz grada. Zemljoradnika ni jedan iz okoline, 
niko osim onih koji rade u fabrici duhana i rudokopu.« — ABH. ZVS, 
Prez. br. 4122/1920, f. 8. Također, i u telegramu, koji je Okružna oblast u 
Mostaru, Prez. br. 576 od 1. maja 1920. godine, poslala još u toku održa- 

vanja same proslave Zemaljskoj vladi u Sarajevu navodi se da je >^skup- 
Štini prisustvovalo samo 300 osoba’«. — ABH* ZVS, Pre^. br. 3965/1920^ 

f. 1. 

S obzirom na broj zaposlenih i organizovanih radnika na području Mos^ 
tara, kao i na broj njihovog učešća na do tada održanim prvomajskim 
proslavama i drugim akcijama, mišljenja smo da je podatak u >>Glasu 
slobode« vjerodostojniji i da su i ovom prilikom, kao što je to i do tada 
bio čest slučaj, lokalni organi vlasti u svojim izvještajima namjerno znat¬ 
no umanjivali broj učesnika u radničkim manifestacijama na ovom pod¬ 
ručju. 

15 Članovi Mjesnog vijeća SRPJ (k) u Mostaru pored navedenih bili su i 
Lazo Pujič, Nikola Palandžič i Milan Vujović, — ABH, ZVS, Prez. br. 
3771/1920. 

16 >*Glas slobode«, br. 96/1920. 

17 >^Glas slobode«, br. 274/1920. 

IB Isto. 

19 DR LUKA ĐAKOVIĆ, op. cit., str. 35, 

20 »Nova Evropa«, Zagreb, knj. VI, br. 10/1922, str. 314. 

21 ABH, ZVS, Prez. br. 103/1924; Generalni štrajk rudara,.., dok. br. III/6, 
str. 166. 

22 ABH, Načelstvo sarajevskog okruga (NOS), Prez. br. 1457/1920; Generalni 
štrajk rudara,.., dok, br. 111/7, str. 166. 

23 Prema »Glasu slobode«, br. 276 od 2L decembra 1920. godine, poskuplje¬ 
nje životnib namirnica i nekih drugih osnovnih životnih potreba Izgledalo 
je ovako: 


Cijene 

Životne namirnice 1. august 1920. 1. novembar 1920, Razlika 



K 

K 

Vo 

Brašno {0} 

11 

IB 

63 

Brašno za kuvanje 

10 

16 

60 

Brašno za hleb 

n 

14 

75 

Kukuruz 

4.50 

6.50 

44 

Kava 

54 

70 

24 

Šećer 

50 

75 

41 

Mast 

46 

65 

41 

Svinjsko meso 

24 

34 

42 

Pirinač 

30 

36 

20 

So 

4,20 

7.20 

76 

Soda 

6 

10 

66 

Jaja 

L20 

2.50 

103 

Mleko 

4 

6 

50 

Luk 

3 

6 

100 

Karbit 

7.50 

14 

B7 

Drva 

110 

220 

100 

Obuća 

550 

700 

27 

24 Prema »Glasu slobode«, br, 276 od 21. 

decembra 

1920. godine, 

predstav- 

nici rudara su zahtijevali ispunjavanje 

sljedećih 

uslova: 



»1. da se temeljne nadnice i skuparinski doplatak povisi svim rudar¬ 
skim radnicima i to: za 30Vo predradnicima, kopačima, pomoćnim kopa¬ 
čima, vozačima i sličnim kategorijama kod solara i u žeijezeri u Vare- 
šu; za 40^/0 majstorima i kalfama, za 45% svim ostalim radnicima. 

2> Obiteljski doplatak da se povisi od 2 na 4 Krune. 

Ove povišice plata i obiteljskog doplatka da vrede od 1. novembra 

Međutim, Zemaljska vlada je ponudila povećanje nadnica za 10 do 
20^/o, što je bilo više nego dvostruko manje od zahtjeva predstavnika Sa¬ 
veza rudarskih radnika. 

25 Arhiv Hercegovine Mostar. MG. K 2—110. Sjećanje Jakova Kaše...; Ge¬ 
neralni štraj rudara.. dok. br. 111/44, str. 209. 

26 ABH. ZVS. Pov. br. 543/1920, Generalni Štrajk rudara..., dok. br. III/12. 
str. 171. 

27 Arhiv Hercegovine Mostar, MG, K 3—110, Sjećanje Jakova Raše...; Ge¬ 
neralni štrajk rudara..dok. br. II1/44. str. 200—210, 

20 AHll, Pokrajinska uprava Sarajevo (PUS), Prez. bi\ 103/1924; Generalni 
štrajk rudara..,, dok. br. lV/24. 2.5 i 26, str. 254—255. 

20 »Glas slobode«, br. 279 i 230/1920. 

30 »Glas slobode«, br. 201/1920. 

31 »Nova Evropa«, knj, VI, br. 10/1922, str. 312. 

32 ABH, ZVS, Pov. br. 565/1920, Prez. br. 13630/1920, 124/1921. i 155/1921; 
Generalni štrajk rudara.dok. br. 111/37, 49, 50. 51, 54 i 55, str. 197 i 
218—223. 

33 U mostarskom ugljenokopu tokom 1920. godine proizvedeno je 322.100 
k vi ntala ugljena, — Joso Lakatoš i dr Aco Despić, op. cit, str. 54. 

34 ABH, ZVS, Pov. br, 546/1920; Generalni štrajk rudara..., dok. br. 111/32, 
str, 193—194. 

35 Isto, str. 194. 

36 ABH. ZVS, Pi ez. br. 300/1921; Generalni štrajk rudara .,dok. br, III/43, 
str, 209, 


MR STllFIK DER BERGLEUTE IH DER KOHLENGRUBE VOH 
MOSTAR IM JAHRE 1930. 

In den eislen Jahren nach dem Weltkrieg 1914 — 1918. kommen zahlre- 
iche ma^ssenhafte Tarif-und Streikbewegungen der Arbeiter Bosniens unci 
der Herzegovvina zum Vorschein, um ihre Lebens-und Arbeitsbeđingungen 
zu %^crbessern. Eine von ihren war auch der Streik der Bergleute, der am 
21. Dezcmber 1920. aiLsbrach und last alle bergbauliche Zenlren Bosniens 
und der Herzegowina umlasste. Dieser Streik brach wegen der schweien 
Lage der Bcrglcute aus, der sieh in nieđrigen Ldhnen, langer Arbeitszeit {der 
Arbeitslag dauerte danials 10, 12 oder inehr Stunden), unertraglichen Bedin- 
gungen, unter denen die Eergleute gearbeitet haben, wiđerspiegelte als auch 
vvegen des ununterbrochenen Erhohung der Preise der Grundlebensnahrung- 
smittcln. Aber alle cUese Versuche der Bergleute, um ihre Lage zu verbessern, 
blieben erfolglos, Aveil die Direktionen der Eergwerke und die Bergabteilung 
der Landesrcgierung fiir Bosnien und die Herzegowina ihre Forderungen ab- 
gelehnt oder sie durcb unbedeutenđe Zugestandnisse zu beruhigen gestrebt 
haben. Der Streik der Bergleute in der Mostarer Kohlengrube, als Be.stanc!- 
teil der Streikbevvegung in Bosnien und der Herzegowina und auch breiter, 
stellt eine der becleutendsten Aktionen der Arbeiter zu dieser Zeit in Mostar 
dar. Seinc grosste Bedeutung lag darin. da sich im Laufe seiner ganzen 
Dauer Einheit und Entschlossenheit nicht nur der Bergleute sonđern auch 
der Arbeiter anderer Fiicher ununterbrochen geaussert hat, die ihnen grosse 
Ililfe in Kampf gegen den Terror und die Gevralt der Macht und der Arbe- 
itergeber lur die Verwiklichung ihrer gerechfertigen Forderungen und Men- 
schenrechte gegeben haben. 


